
Ako postupovať, ak máte záujem o naše služby

Ako prvý krok je potrebné podať  Žiadosť o integrovaný posudok na Úrade práce, sociálnych vecí a rodiny podľa miesta trvalého bydliska. Žiadosť je možné podať osobne, poštou alebo elektronicky cez Slovensko.sk. K žiadosti je nutné priložiť vyplnený sebahodnotiaci dotazník a aktuálny lekársky nález. 

Postup pri vybavovaní:

1. Vyplnenie tlačív: Stiahnite a vyplňte Žiadosť o integrovaný posudok (v prípade potreby Vám vieme žiadosť poskytnúť aj pomôcť vyplniť). 

2. Lekársky nález: Nechajte svojho ošetrujúceho lekára vyplniť tlačivo „Lekársky nález na účely integrovanej posudkovej činnosti“. Niektorí lekári na vyplnenie potrebujú niekoľko dní a za vyplnenie si účtujú administratívny poplatok. 
Je dobré, ak k žiadosti pripojíte aj posledné odborné správy lekárov – špecialistov, u ktorých ste sledovaní.

3. Sebahodnotiaci dotazník: Vyplňte dotazník o sebahodnotení, ktorý popisuje vaše obmedzenia v každodennom živote.

4. Podanie žiadosti: Kompletnú žiadosť s prílohami doručte na príslušný ÚPSVaR.

5. Priebeh posudzovania  
Posudzovanie sa skladá z dvoch hlavných častí, pričom najprv sa vykonáva sociálna a až potom lekárska posudková činnosť: 

· Sociálna posudková činnosť: Sociálny pracovník posudzuje schopnosť vykonávať sebaobslužné úkony (hygiena, stravovanie, obliekanie), úkony starostlivosti o domácnosť a základné sociálne aktivity. Často ide o návštevu v domácnosti alebo rozhovor.

· Lekárska posudková činnosť: Posudzujúci lekár na základe predložených lekárskych správ a sociálneho posudku určí stupeň odkázanosti
Úrad následne posúdi zdravotný stav a sociálne dôsledky žiadateľa a vystaví Integrovaný posudok, kde budú uvedené druhy sociálnych služieb na ktoré je žiadateľ odkázaný. 

Uvedené dokumenty nájdete aj našej webovej stránke www.hornov.sk v časti dokumenty na stiahnutie. https://www.hronov.sk/dokumenty-na-stiahnutie 


Keď Vám bude doručený integrovaný posudok je potrebné aby ste vyplnili tlačivo:   Žiadosť o zabezpečenie poskytovania sociálnej služby. 
Tlačivo nájdete na:   https://www.hronov.sk/dokumenty-na-stiahnutie

[bookmark: _GoBack]Kompletne vyplnené tlačivo spolu so všetkými prílohami môžete doručiť osobne alebo poštou na adresu: Špecializované zariadenie Hronov n.o., Záhumnie 551, 976 62 Brusno , alebo e-mailom na:  riaditelka@hronov.sk. 

Poskytovateľ po doručení žiadosti zaradí žiadosť do poradovníka čakateľov vo svojom zariadení sociálnych služieb.

Vypracovala:  Mgr. Martina Antal Krupová	

